
Grozījumi Ministru kabineta 2019. gada 21. maija noteikumos Nr. 208 "Trušu pārraudzības un snieguma pārbaudes kārtība"
Izdoti saskaņā ar Dzīvnieku audzēšanas
un ciltsdarba likuma 13. panta pirmo daļu
· Izdarīt Ministru kabineta 2019. gada 21. maija noteikumos Nr. 208 "Trušu pārraudzības un snieguma pārbaudes kārtība" (Latvijas Vēstnesis, 2019, 102. nr.) šādus grozījumus:
· 1. Izteikt 15. punktu šādā redakcijā:
· "15. Snieguma pārbaudi veic trušu audzēšanas saimniecībā, kurai ar truškopības biedrību ir noslēgta vienošanās par attiecīgās audzēšanas programmas īstenošanu atbilstoši normatīvajiem aktiem par šķirnes lauksaimniecības dzīvnieku audzētāju biedrības un krustojuma cūku audzētāju organizācijas atzīšanas kārtību, kā arī audzēšanas programmas apstiprināšanas kārtību (turpmāk – snieguma pārbaudes saimniecība). Ganāmpulka īpašnieks snieguma pārbaudes laikā nodrošina datu ieguvi par visiem audzēšanas programmas mērķim atbilstošiem trušiem."
· 2. Papildināt ar 17.1 punktu šādā redakcijā:
· "17.1 Snieguma pārbaudes datus par trušiem, ar kuriem īsteno audzēšanas programmu, saimniecībā iegūst un reģistrē ganāmpulka īpašnieks vai pārraugs un vērtēšanas eksperts."
· 3. Papildināt ar 17.2 punktu šādā redakcijā:
· "17.2 Snieguma pārbaudē par trušiem ietver šādu informāciju:
· 17.21. izcelšanās datus;
· 17.22. eksterjera vērtēšanas datus;
· 17.23. apmatojuma kvalitātes datus;
· 17.24. trušu mātītēm:
· 17.24.1. datus par spēju regulāri apaugļoties;
· 17.24.2. datus par atnešanās reižu skaitu gadā;
· 17.24.3. datus par metiena lielumu;
· 17.24.4. datus par metiena izlīdzinātību;
· 17.24.5. datus par mātes instinktu;
· 17.24.6. datus par pienīgumu;
· 17.25. trušu tēviņiem:
· 17.25.1. datus par aktivitāti pārošanās laikā;
· 17.25.2. datus par grūsno mātīšu īpatsvaru."
· 4. Papildināt ar 17.3 punktu šādā redakcijā:
· "17.3 Eksterjera vērtēšanas datus un apmatojuma kvalitātes datus iegūst un reģistrē vērtēšanas eksperts atbilstoši audzēšanas programmā noteiktajām prasībām. Iegūtos datus 10 darbdienu laikā pēc dzīvnieka novērtēšanas iesniedz truškopības biedrībā."
· 5. Izteikt 18. punktu šādā redakcijā:
· "18. Truškopības biedrība, pamatojoties uz šo noteikumu 10. un 17.1 punktā minētajiem datiem, nosaka selekcijas indeksu atbilstoši audzēšanas programmā noteiktajam."
· 6. Izteikt 19. punktu šādā redakcijā:
· "19. Lai pārliecinātos par snieguma pārbaudes un trušu izcelsmes datu ticamību, biedrība saskaņā ar tās paškontroles procedūrās noteiktajiem kritērijiem veic virspārraudzību ganāmpulkos, kuros tiek uzskaitīti snieguma pārbaudes dati."
· 7. Papildināt ar 19.1 punktu šādā redakcijā:
· "19.1 Virspārraudzības laikā biedrības speciālisti pārliecinās par snieguma pārbaudes datu atbilstību šo noteikumu un audzēšanas programmā noteiktajām prasībām."
· 8. Papildināt ar 19.2 punktu šādā redakcijā:
· "19.2 Biedrība virspārraudzības rezultātus fiksē pārbaudes aktā, norādot konstatētās neatbilstības, un par konstatētajām neatbilstībām informē Lauksaimniecības datu centru un Pārtikas un veterināro dienestu."

